strabo.geographica 2.1.18
φησὶ δὲ ὁ Ἵππαρχος κατὰ τὸν Βορυσθένη καὶ τὴν Κελτικὴν ἐν ὅλαις ταῖς θεριναῖς νυξὶ παραυγάζεσθαι τὸ φῶς τοῦ ἡλίου περιιστάμενον ἀπὸ τῆς δύσεως ἐπὶ τὴν ἀνατολήν , ταῖς δὲ χειμεριναῖς τροπαῖς πλεῖστον μετεωρίζεσθαι τὸν ἥλιον ἐπὶ πήχεις ἐννέα , ἐν δὲ τοῖς ἀπέχουσι τῆς Μασσαλίας ἑξακισχιλίοις καὶ τριακοσίοις ( οὓς ἐκεῖνος μὲν ἔτι Κελτοὺς ὑπολαμβάνει , ἐγὼ δʼ οἶμαι Βρεττανοὺς εἶναι , βορειοτέρους τῆς Κελτικῆς σταδίοις δισχιλίοις πεντακοσίοις ) πολὺ μᾶλλον τοῦτο συμβαίνειν . ἐν δὲ ταῖς χειμεριναῖς ἡμέραις ὁ ἥλιος μετεωρίζεται πήχεις ἕξ , τέτταρας δʼ ἐν τοῖς ἀπέχουσι Μασσαλίας ἐνακισχιλίους σταδίους καὶ ἑκατόν , ἐλάττους δὲ τῶν τριῶν ἐν τοῖς ἐπέκεινα , οἳ κατὰ τὸν ἡμέτερον λόγον πολὺ ἂν εἶεν ἀρκτικώτεροι τῆς Ἰέρνης . οὗτος δὲ Πυθέᾳ πιστεύων κατὰ τὰ ἀρκτικώτερα τῆς Βρεττανικῆς τὴν οἴκησιν ταύτην τίθησι , καί φησιν εἶναι τὴν μακροτάτην ἐνταῦθα ἡμέραν ὡρῶν ἰσημερινῶν δέκα ἐννέα , ὀκτωκαίδεκα δὲ ὅπου τέτταρας ὁ ἥλιος μετεωρίζεται πήχεις · οὕς φησιν ἀπέχειν τῆς Μασσαλίας ἐνακισχιλίους καὶ ἑκατὸν σταδίους , ὥσθʼ οἱ νοτιώτατοι τῶν Βρεττανῶν βορειότεροι τούτων εἰσίν . ἤτοι οὖν ἐπὶ τοῦ αὐτοῦ παραλλήλου εἰσὶ τοῖς πρὸς τῷ Καυκάσῳ Βακτρίοις ἢ ἐπί τινος πλησιάζοντος · εἴρηται γὰρ ὅτι κατὰ τοὺς περὶ Δηίμαχον συμβήσεται βορειοτέρους εἶναι τῆς Ἰέρνης τοὺς πρὸς τῷ Καυκάσῳ Βακτρίους σταδίοις τρισχιλίοις ὀκτακοσίοις · προστεθέντων δὲ τούτων τοῖς ἀπὸ Μασσαλίας εἰς Ἰέρνην , γίνονται μύριοι δισχίλιοι πεντακόσιοι . τίς οὖν ἱστόρηκεν ἐν τοῖς ἐκεῖ τόποις ( λέγω δὲ τοῖς περὶ Βάκτρα ) τοῦτο τὸ μῆκος τῶν μεγίστων ἡμερῶν ἢ τὸ ἔξαρμα τοῦ ἡλίου τὸ κατὰ τὰς μεσουρανήσεις ἐν ταῖς χειμεριναῖς τροπαῖς ; ὀφθαλμοφανῆ γὰρ πάντα ταῦτα ἰδιώτῃ καὶ οὐ δεόμενα μαθηματικῆς σημειώσεως , ὥστε συνέγραψαν ἂν πολλοὶ καὶ τῶν παλαιῶν τῶν τὰ Περσικὰ ἱστορούντων καὶ τῶν ὕστερον μέχρι καὶ εἰς ἡμᾶς . πῶς δʼ ἂν ἡ λεχθεῖσα εὐδαιμονία τῶν τόπων ὡμολόγητο τοῖς τοιούτοις ἐν τῷ οὐρανῷ φαινομένοις ; ἐκ δὲ τῶν εἰρημένων δῆλον ὡς καὶ σοφῶς ἀντιλέγει πρὸς τὴν ἀπόδειξιν , ὡς ἰσοδυναμούντων τῶν ζητουμένων λαμβάνοντος πρὸς τὸ ἀποδεῖξαι τὸ ζητούμενον .
Lemmas: φημί δέ ὁ Ἵππαρχος κατά ὁ Βορυσθένης καί ὁ Κελτικός ἐν ὅλος ὁ θερινός νύξ παραυγάζω ὁ φάος ὁ ἥλιος περιίστημι ἀπό ὁ δύσις ἐπί ὁ ἀνατολή , ὁ δέ χειμερινός τροπή πολύς μετεωρίζω ὁ ἥλιος ἐπί πῆχυς ἐννέα , ἐν δέ ὁ ἀπέχω ὁ Μασσαλία ἑξακισχίλιοι καί τριακόσιοι ( ὅς ἐκεῖνος μέν ἔτι Κελτός ὑπολαμβάνω , ἐγώ δέ οἴομαι Βρεττανός εἰμί , βόρειος ὁ Κελτικός στάδιον δισχίλιοι πεντακόσιοι ) πολύς μάλα οὗτος συμβαίνω . ἐν δέ ὁ χειμερινός ἡμέρα ὁ ἥλιος μετεωρίζω πῆχυς ἕξ , τέσσαρες δέ ἐν ὁ ἀπέχω Μασσαλία ἐνακισχίλιοι στάδιον καί ἑκατόν , ἐλαχύς δέ ὁ τρεῖς ἐν ὁ ἐπέκεινα , ὅς κατά ὁ ἡμέτερος λόγος πολύς ἄν εἰμί ἀρκτικός ὁ Ἰέρνη . οὗτος δέ Πυθέας πιστεύω κατά ὁ ἀρκτικός ὁ Βρεττανικός ὁ οἴκησις οὗτος τίθημι , καί φημί εἰμί ὁ μακρός ἐνταῦθα ἡμέρα ὥρα ἰσημερινός δέκα ἐννέα , ὀκτωκαίδεκα δέ ὅπου τέσσαρες ὁ ἥλιος μετεωρίζω πῆχυς · ὅς φημί ἀπέχω ὁ Μασσαλία ἐνακισχίλιοι καί ἑκατόν στάδιον , ὥστε ὁ νότιος ὁ Βρεττανός βόρειος οὗτος εἰμί . ἤτοι οὖν ἐπί ὁ αὐτός παράλληλος εἰμί ὁ πρός ὁ Καύκασος Βάκτριος ἤ ἐπί τις πλησιάζω · λέγω γάρ ὅτι κατά ὁ περί Δηΐμαχος συμβαίνω βόρειος εἰμί ὁ Ἰέρνη ὁ πρός ὁ Καύκασος Βάκτριος στάδιον τρισχίλιοι ὀκτακόσιοι · προστίθημι δέ οὗτος ὁ ἀπό Μασσαλία εἰς Ἰέρνη , γίγνομαι μυρίος δισχίλιοι πεντακόσιοι . τίς οὖν ἱστορέω ἐν ὁ ἐκεῖ τόπος ( λέγω δέ ὁ περί Βάκτρα ) οὗτος ὁ μῆκος ὁ μέγας ἡμέρα ἤ ὁ ἔξαρμα ὁ ἥλιος ὁ κατά ὁ μεσουράνησις ἐν ὁ χειμερινός τροπή ; ὀφθαλμοφανής γάρ πᾶς οὗτος ἰδιώτης καί οὐ δέω μαθηματικός σημείωσις , ὥστε συγγράφω ἄν πολύς καί ὁ παλαιός ὁ ὁ Περσικός ἱστορέω καί ὁ ὕστερον μέχρι καί εἰς ἐγώ . πῶς δέ ἄν ὁ λέγω εὐδαιμονία ὁ τόπος ὁμολογέω ὁ τοιοῦτος ἐν ὁ οὐρανός φαίνω ; ἐκ δέ ὁ λέγω δῆλος ὡς καί σοφός ἀντιλέγω πρός ὁ ἀπόδειξις , ὡς ἰσοδυναμέω ὁ ζητέω λαμβάνω πρός ὁ ἀποδείκνυμι ὁ ζητέω .